Diari Oficial de la Generalitat Valenciana


Sumari del DOGV 5147, del 01-12-2005 (2005/12308)

RESOLUCIÓ de 16 de novembre de 2005, de la directora general de Relacions amb les Corts i Secretariat del Govern de la Presidència de la Generalitat Valenciana, per la qual es disposa la publicació del conveni específic 2005, que desenvolupa el conveni de col·laboració subscrit entre l'Institut de la Dona i la Generalitat Valenciana, sobre cooperació en programes i actuacions dirigits específicament a les dones.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5147

Data del DOGV
:   01-12-2005

Secció del DOGV
:   III. CONVENIS I ACTES - A) CONVENIS INTERADMINISTRATIUS

Número del document
:   2005/12446


Data del document
:   16-11-2005

Organisme emissor
:   Presidència de la Generalitat

Tipus de document
:   Resolució

Anàlisi jurídica

 Descriptors 

:   * Conselleria de Benestar Social
    * cooperació administrativa
    * dona

RESOLUCIÓ de 16 de novembre de 2005, de la directora general de Relacions amb les Corts i Secretariat del Govern de la Presidència de la Generalitat Valenciana, per la qual es disposa la publicació del conveni específic 2005, que desenvolupa el conveni de col·laboració subscrit entre l'Institut de la Dona i la Generalitat Valenciana, sobre cooperació en programes i actuacions dirigits específicament a les dones. [2005/F12805]
  
Subscrit, després de la tramitació prèvia reglamentària, entre l'Institut de la Dona i la Conselleria de Benestar Social de la Generalitat Valenciana, el 9 de maig de 2005, el conveni específic 2005 que desenvolupa el conveni de col·laboració subscrit entre l'Institut de la Dona i la Generalitat Valenciana, sobre cooperació en programes i actuacions dirigits específicament a les dones, i en compliment del que establix l'article 8.2 de la Llei de Règim Jurídic de les Administracions Públiques i del Procediment Administratiu Comú, cal publicar en el Diari Oficial de la Generalitat Valenciana l'esmentat conveni, que ha quedat inscrit en el Registre de Convenis amb el número 0557/2005, i que figura com a annex d'esta resolució.
  
València, 16 de novembre de 2005.- La directora general de Relacions amb les Corts i Secretariat del Govern: Alida C. Mas Taberner.
  
Conveni específic 2005, que desenvolupa el conveni de col·laboració subscrit entre l'Institut de la Dona i la Generalitat Valenciana, sobre cooperació en programes i actuacions dirigits específicament a les dones
  
Madrid, 9 de maig de 2005
  
Es reunixen
  
D'una part: Alicia de Miguel García, consellera de Benestar Social, nomenada titular de la Conselleria de Benestar Social pel Decret 7/2004, de 27 d'agost, del president de la Generalitat Valenciana, pel qual s'assigna la titularitat de les conselleries amb competències executives en què s'organitza l'administració de la Generalitat, en nom i representació del Govern Valencià, d'acord amb l'autorització concedida per l'Acord del Govern Valencià de data 10 de setembre de 2004, d'acord amb l'article 21.f) de la Llei 5/1983, de 30 de desembre, del Govern Valencià, i l'article 54 bis del Decret Legislatiu de 26 de juny de 1991, pel qual s'aprova el Text Refós de la Llei d'Hisenda Pública de la Generalitat Valenciana.
  
I d'una altra: Rosa Mª Peris Cervera, directora general de l'Institut de la Dona (Ministeri de Treball i Assumptes Socials), nomenada mitjançant un Reial Decret 1.291/2004, de 21 de maig (BOE núm. 124, de 22 de maig del 2004), en nom i representació de l'esmentat organisme autònom (Llei 16/1983, de 24 d'octubre; Reial Decret 758/1996, de 5 de maig; Reial Decret 839/1996, de 10 de maig; Reial Decret 774/1997, de 30 de maig; Reial Decret 292/2003, de 7 de març) i, en virtut del que establix l'article 6.1 de la Llei 30/1992, de 26 de novembre, de Règim Jurídic de les Administracions Públiques i Procediment Administratiu Comú, segons la redacció que en fa la Llei 4/1999, de 13 de gener, de modificació de l'anterior.
  
Ambdós parts es reconeixen mútua capacitat per a obligar-se i convindre.
  
Manifesten
  
Primer. Que el present conveni específic té com a objecte recollir l'acord de col·laboració entre l'Institut de la Dona, del Ministeri de Treball i Assumptes Socials, i la Conselleria de Benestar Social de la Generalitat Valenciana, a través de la Direcció General de la Dona, per a portar terme el Programa d'Estades de Temps Lliure per a dones amb filles i/o fills, exclusivament a càrrec seu, d'acord amb el que establix l'article 5 de la Llei 38/2003, General de Subvencions, i en compliment de la disposició addicional cinquena del text legal esmentat.
  
Segon. Que, així mateix, el present conveni específic es fonamenta en el conveni de col·laboració subscrit el 9 de juliol de 1990 per a dur a terme, conjuntament, programes i actuacions dirigits a les dones entre l'Institut de la Dona i la Conselleria de Cultura, Educació i Ciència de la Generalitat Valenciana, com a organismes competents en matèria de polítiques per a les dones.
  
Que en l'actualitat, pel Decret 120/2003, d'11 de juliol, del Consell de la Generalitat, pel qual es regula el Reglament Orgànic de la Conselleria de Benestar Social, en el nivell directiu del qual s'enquadra la Direcció General de la Dona, se li atribuïxen les competències necessàries per a fer efectiu el principi d'igualtat de l'home i de la dona, en l'àmbit territorial de la Comunitat Valenciana.
  
Per això, correspon a l'actual Conselleria de Benestar Social exercir les atribucions que té conferides, en matèria de dona, per a complir als compromisos que es deriven de l'esmentat conveni.
  
Tercer. Ambdós parts declaren que, per a la realització dels programes continguts en el present conveni específic, hi ha crèdit suficient per al present exercici econòmic en la Llei de Pressupostos Generals de l'Estat i en la Llei Pressupostos de la Generalitat Valenciana.
  
Quart. Que l'article 6, apartat u, de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, habilita l'administració general de l'estat i els òrgans de govern de les comunitats autònomes, per a realitzar convenis de col·laboració entre si, i en l'àmbit de les seues respectives competències; i l'article 3, apartat u, lletra c), del Reial Decret Legislatiu 2/2000, de 16 de juny, pel qual s'aprova el Text Refós de la Llei de Contractes de les Administracions Públiques, exclou, de l'àmbit d'aplicació de la llei esmentada, els convenis de col·laboració que realitze l'administració general de l'estat o els seus organismes autònoms amb les comunitats autònomes.
  
Conseqüentment, l'administració general de l'estat, a través de l'organisme autònom Institut de la Dona, i l'administració autonòmica de la Comunitat Valenciana, a través de la Conselleria de Benestar Social, estan habilitats per a la subscripció d'este conveni específic, el qual quedarà fora de l'àmbit d'aplicació del Text Refós de la Llei de Contractes de les Administracions Públiques, aprovat pel Reial Decret Legislatiu 2/2000, de 16 de juny, excepte per a la resolució dels dubtes i de les llacunes que pogueren presentar-se, i en este cas s'aplicaran els principis de l'esmentat Reial Decret Legislatiu.
  
Cinqué. Que, per al compliment dels fins d'interés general i social la consecució dels quals té encomanada l'administració general de l'estat, l'Institut de la Dona del Ministeri de Treball i Assumptes Socials té interés i es fa necessària la col·laboració amb la Conselleria de Benestar Social, a través de la Direcció General de la Dona de la Comunitat Valenciana, per a desenvolupar el projecte que més avant s'indica.
  
Per tot el que s'ha manifestat, i en virtut del que disposa l'article 6 de la Llei de Règim Jurídic de les Administracions Públiques i del Procediment Administratiu Comú, en l'article 5 de la Llei 38/2003, General de Subvencions, i de la clàusula segona del conveni subscrit el dia 9 de juliol de 1990, ambdues parts acorden subscriure el present conveni específic, que es regirà per les següents:
  
Clàusules
  
Primera. L'administració general de l'estat i la Comunitat Valenciana realitzaran, de comú acord, en 2005, el Programa d'Estades de Temps Lliure per a dones amb filles i/o fills, exclusivament a càrrec seu que s'ajustaran per a la seua execució, al que establix la Llei 38/2003, de 17 de novembre, General de Subvencions, en compliment de la disposició addicional cinquena.
  
El programa consistix a proporcionar a les dones, acompanyades per les seues filles i/o fills, en situació de precarietat econòmica i social, una estada en un hotel d'una localitat costanera, durant 10 dies, en règim de pensió completa, amb activitats complementàries, tant per a les mares com per a les seues filles/s.
  
Segona. Cada una de les parts es compromet a realitzar activitats, que a continuació es descriuen:
  
2.1. L'administració general de l'estat, a través de l'Institut de la Dona, realitza:
  
- La convocatòria per a la concessió de les places d'estades de temps lliure, a través de la seua publicació en el Boletín Oficial del Estado.
  
- La prestació dels servicis d'allotjament, de manutenció, de pòlissa d'assegurança i de festa de comiat, per mitjà d'un contracte amb una empresa especialitzada, a través de concurs públic.
  
- La resolució de concessió de les places convocades, a proposta de la Comissió d'Avaluació.
  
La convocatòria de les places es realitzarà d'acord amb allò que s'ha regulat en la Llei 38/2003, General de Subvencions. Sobre la base d'això, les dones beneficiàries d'esta subvenció hauran de reunir els requisits següents:
  
- Que tinguen filles i/o fills, exclusivament, a càrrec seu.
  
- Que estiguen domiciliades a la Comunitat Autònoma de (Andalusia, Aragó, Canàries, Castella-la Manxa, Castella i Lleó, Catalunya, Extremadura, Galícia, Madrid, Múrcia, Comunitat Valenciana i les ciutats de Ceuta i Melilla).
  
- Que la renda del conjunt de la unitat familiar, dividida pel nombre de membres que la formen, no supere el SMI.
  
- No patir cap malaltia que requerisca aïllament i/o que impedisca la normal convivència en comú.
  
2.2. La Conselleria de Benestar Social de la Generalitat Valenciana, a través de la Direcció General de la Dona, realitza:
  
- La difusió de la convocatòria entre les dones residents en el seu territori.
  
- La contractació del mitjà de transport necessari per al trasllat de les persones beneficiàries i de les/els monitores/s, des de la seua residència habitual, fins a la localitat on es realitza el programa.
  
- La contractació de les/els monitores/s.
  
- La recepció i la baremació de les sol·licituds d'acord amb els següents criteris de valoració: nombre de filles/s a càrrec exclusiu de la sol·licitant, quantia dels ingressos, que estiguen residint o hagen residit en una casa d'acollida per a dones o centre semblant, que acrediten haver sigut víctimes de violència de gènere, per mitjà d'informe social, que acrediten carència d'estabilitat social, per mitjà d'informe social, que acrediten ser desocupades de llarga duració (més d'un any), per mitjà d'un certificat, expedit pel Servici d'Ocupació de la seua comunitat, de períodes d'inscripció com a demandant d'ocupació, que no hagen gaudit d'este programa o d'altres semblants, en els tres últims anys.
  
- El nomenament dels membres de la Comissió d'Avaluació, que serà l'òrgan encarregat de la instrucció i l'ordenació del procediment, i que realitzarà la selecció de les beneficiàries, tot elevant la proposta de concessió a la directora general de l'Institut de la Dona, després d'haver valorat l'informe de l'òrgan col·legiat a què es referix l'article 24.4 de la Llei General de Subvencions.
  
- L'elaboració d'una memòria de les estades, al finalitzar el programa, en un termini màxim de dos mesos.
  
2.3. Condicions econòmiques:
  
L'Institut de la Dona, per mitjà de l'assistència tècnica de l'empresa adjudicatària del contracte, es fa càrrec, directament, de les despeses d'allotjament, manutenció, pòlissa d'assegurança i festa de comiat, de les dones, de les/els menors i les/els monitores/s de totes les comunitats autònomes que participen en el programa. L'import total de licitació, per estos conceptes, ascendix a cinc-cents seixanta-set mil quatre-cents trenta euros (567.430,00 €).
  
El nombre total de places que correspon a la Comunitat Valenciana, adjudicades segons el criteri dels percentatges que s'establixen per l'acord del Consell de Ministres, pel qual es formalitzen els compromisos financers per a la distribució territorial de les subvencions, corresponents a programes socials, amb les comunitats autònomes, l'any 2004, seria de 245 i el seu cost, segons l'import de licitació ascendiria a seixanta-tres mil tres-cents setanta-dos euros amb trenta-tres cèntims (63.372,33 €).
  
La Conselleria de Benestar Social de la Generalitat Valenciana, a través de la Direcció General de la Dona, es fa càrrec, per la seua banda, de les despeses de transport pel trasllat de les persones beneficiàries i de les/els monitors/es d'esta comunitat autònoma, des del lloc de procedència a la destinació i viceversa, material per a activitats i el pagament de les monitores, amb un pressupost de vint-i-set mil dos-cents quaranta-sis euros (27.246 €).
  
Les quantitats corresponents que aporta cada organisme seran abonades, directament, a les empreses adjudicatàries dels distints contractes.
  
Tercera. Les quantitats que correspon aportar a l'Institut de la Dona seran imputades a càrrec del pressupost de despeses de l'organisme per al 2005, a la següent aplicació pressupostària: 35.964.963P.501.21.
  
Les quantitats que correspon aportar a la Conselleria de Benestar Social de la Generalitat Valenciana, a través de la Direcció General de la Dona, seran imputades a càrrec del pressupost de despeses de l'organisme per al 2005, a la següent aplicació pressupostària: 55.37.22.4063.230.90.3.
  
Quarta. En tot el material imprés, així com en la difusió que es faça dels programes, haurà de constar la col·laboració d'ambdós organismes i figurar expressament els seus logotips.
  
Cinquena. El seguiment dels programes, tal com establix la clàusula quarta del conveni marc vigent, correspondrà a la Comissió de Seguiment.
  
A més, la Conselleria de Benestar Social de la Generalitat Valenciana, a través de la Direcció General de la Dona, es compromet a entregar a l'Institut de la Dona una memòria de les activitats realitzades en l'execució del conveni.
  
Sisena. El present conveni específic produirà efectes a partir de la seua firma i tindrà vigència fins al compliment del seu objecte i de les obligacions de cada una de les parts, en qualsevol cas i com a màxim fins al 31 de desembre del 2005.
  
Setena. L'incompliment de les clàusules del present conveni, per qualsevol de les parts, serà causa d'extinció, sense perjuí del que establix la clàusula següent.
  
L'incompliment, per part de l'Institut de la Dona, determinarà, per a este, el pagament dels danys i perjuís, que per tal causa, s'irroguen a l'altra part. L'incompliment, per part de la Conselleria de Benestar Social de la Generalitat Valenciana, a través de la Direcció General de la Dona, determinarà, per a esta, l'obligació d'indemnitzar els danys i els perjuís ocasionats.
  
En ambdós casos, es respectaran els drets adquirits, per tercers, de bona fe.
  
També serà causa de resolució el mutu acord i la impossibilitat sobrevinguda de complir l'activitat descrita.
  
Huitena. Este conveni té naturalesa administrativa; es regirà per les estipulacions que s'hi contenen i, en allò no previst en estes, així com per a la resolució dels dubtes que pogueren presentar-se, pels principis del Reial Decret Legislatiu 2/2000, de 16 de juny, pel qual s'aprova el Text Refós de la Llei de Contractes de les Administracions Públiques.
  
Atesa la naturalesa juridicoadministrativa d'este conveni, l'orde jurisdiccional contenciós administratiu serà el competent per a resoldre les qüestions litigioses que pogueren suscitar-se entre les parts, durant la seua execució.
  
I, estant conformes ambdues parts amb el contingut del present document, el firmen en dos exemplars i a un sol efecte, al lloc i en la data amunt indicats.
  
La consellera de Benestar Social: Alicia de Miguel García.
  
La directora general de l'Institut de la Dona: Rosa María Peris Cervera.